《于安城答灵运诗 其三》
南北朝·谢瞻

徇业谢成操，复礼愧贫乐。幸会果代耕，符守江南曲。

履运伤荏苒，遵途欢缅邈。布怀存所钦，我劳一何笃。

作者简介：（约387—约421）南朝朱陈郡阳夏人，字宣远。一曰名檐，字通远。善为文，辞采丰美，与族叔混、族弟灵运俱有盛名。初为桓伟安西参军。宋时，为中书侍郎，以其弟谢晦权遇日重，惊骇惧祸，乃自请降黜，为豫章太守。遇疾卒。